stanford-oval/wikipedia huggingface dataset:
อำเภอทุ่งหัวช้าง
ศาสนวัตถุ หรือ ปูชนียสถาน

พระธาตุดอยกวางคำ  ที่ตั้งบ้านโป่งแดง  ม.7  ต.ทุ่งหัวช้าง
วัดทุ่งหัวช้าง ที่ตั้งบ้านทุ่งหัวช้าง ม.3 ต.ทุ่งหัวช้าง
พระพุทธบาทสี่รอย  ที่ตั้งหนองป่าตึง ม.2  ต.ทุ่งหัวช้าง
วัดห้วยไร่ ที่ตั้งบ้านห้วยไร่ ม.8 ต.ตะเคียนปม
วัดดอนแก้ว ที่ตั้งบ้านปวง ม.7 ต.บ้านปวง
วัดพระธาตุแอ้ว  ที่ตั้งบ้านปวง  ม.7 ต.บ้านปวง
อนุสาวรีย์ครูบาขาวปี  ที่ตั้งบ้านแม่บอนเหนือ  ม.1  ต.บ้านปวง
สถานที่ท่องเที่ยว

อ่างเก็บน้ำแม่ลี้  ที่ตั้ง  ม.9  ต.ตะเคียนปม
อ่างเก็บน้ำแม่แพม  ที่ตั้ง  ม.2  ต.บ้านปวง
อ่างเก็บน้ำแม่ปันเด็ง  ที่ตั้ง  ม.6  ต.ทุ่งหัวช้าง
หน่วยพิทักษ์ป่าดอยอีฮุ้ย  ที่ตั้งบ้านทุ่งข้าวหาง  ม.1  ต.ตะเคียนปม
บุคคลที่มีชื่อเสียงของอำเภอทุ่งหัวช้าง

หัตฐพร สุวรรณ นักฟุตบอล
นพพร อินสีลอย (กิ่งซาง) นักมวย ครู
อนุสาวรีย์พิทักษ์รัฐธรรมนูญ

| อนุสาวรีย์พิทักษ์รัฐธรรมนูญ |
| --- | --- |
อนุสาวรีย์ปราบกบฏ อนุสาวรีย์ 17 ทหารและตำรวจ อนุสาวรีย์หลักสี่ อนุสาวรีย์หลวงอำนวยสงคราม
อนุสาวรีย์พิทักษ์รัฐธรรมนูญ
ประเภท: เสาอนุสรณ์
ที่ตั้ง: แขวงอนุสาวรีย์ เขตบางเขน กรุงเทพมหานคร
สร้างเมื่อ: พ.ศ. 2479 (เริ่มก่อสร้าง) 15 ตุลาคม พ.ศ. 2479 (พิธีเปิด)
สร้างเพื่อ: ระลึกถึงชัยชนะของรัฐบาลคณะราษฎรในเหตุการณ์ปราบกบฏบวรเดช
รื้อถอน: 27 ธันวาคม พ.ศ. 2561
สถานะ: ถูกรื้อถอน, สูญหาย
สถาปนิก: หลวงนฤมิตรเลขการ
สถาปัตยกรรม: สถาปัตยกรรมสมัยใหม่
ผู้ดูแล: กรมศิลปากร รัฐบาลไทย

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: อนุสาวรีย์พิทักษ์รัฐธรรมนูญ
ขึ้นเมื่อ: 12 กรกฎาคม พ.ศ. 2561
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0005462
 
 
| --- | --- |
th
ชื่ออักษรไทย: อนุสาวรีย์พิทักษ์รัฐธรรมนูญ
ชื่ออักษรโรมัน: Anusawari Phithak Ratthathammanun
รหัสทางแยก: N110
ที่ตั้ง: แขวงอนุสาวรีย์ เขตบางเขน กรุงเทพมหานคร
พิกัด: 13°52′30.8856″N 100°35′48.6204″E﻿ / ﻿13.875246000°N 100.596839000°E﻿ / 13.875246000; 100.596839000
ทิศทางการจราจร
↑: ถนนพหลโยธิน » สะพานใหม่
→: ถนนรามอินทรา » แยกลาดปลาเค้า
↓: ถนนพหลโยธิน » แยกเกษตร
←: ถนนแจ้งวัฒนะ » แยกหลักสี่
อนุสาวรีย์พิทักษ์รัฐธรรมนูญ หรือ อนุสาวรีย์ปราบกบฏ เป็นอนุสาวรีย์ที่เคยตั้งอยู่ ณ วงเวียนหลักสี่ หรือที่เรียกกันติดปากว่า วงเวียนบางเขน จุดตัดระหว่างถนนพหลโยธินกับถนนแจ้งวัฒนะและถนนรามอินทรา ตั้งอยู่ในพื้นที่แขวงอนุสาวรีย์ เขตบางเขน กรุงเทพมหานคร จัดสร้างขึ้นเพื่อรำลึกถึงเหตุการณ์ปราบกบฏบวรเดช และเพื่อรำลึกถึงทหารและตำรวจฝ่ายรัฐบาลที่เสียชีวิต ปัจจุบันมีสถานะสูญหาย ไม่ทราบว่าถูกเคลื่อนย้ายหรือถูกทำลาย
ประวัติ

ดูเพิ่ม: กบฏบวรเดช
ในสมัยพระยาพหลพลพยุหเสนา (พจน์ พหลโยธิน) ดำรงตำแหน่งนายกรัฐมนตรีของไทย ได้เกิดความขัดแย้งทางการเมืองขึ้นหลังจากการเปลี่ยนแปลงการปกครองของไทยในปี พ.ศ. 2475 โดยพระวรวงศ์เธอ พระองค์เจ้าบวรเดช อดีตเสนาบดีกระทรวงกลาโหม รวมทั้งนายทหารอื่น ๆ ก่อการรัฐประหารโดยนำกองทหารเพชรบุรี นครราชสีมา และอุดรธานี บุกเข้ายึดพื้นที่ดอนเมืองและบางเขนไว้ ภายหลังการปราบกบฏแล้วนั้น รัฐบาลจึงมีดำริก่อสร้างอนุสาวรีย์เพื่อบรรจุอัฐินายทหารและตำรวจของรัฐบาลที่เสียชีวิตในการปฏิบัติการดังกล่าว จึงดำเนินการก่อสร้างอนุสาวรีย์พิทักษ์รัฐธรรมนูญในราวปี พ.ศ. 2479 โดยหลวงนฤมิตรเลขการเป็นผู้ออกแบบอนุสาวรีย์ ซึ่งก่อสร้างแล้วเสร็จและทำพิธีเปิดในวันที่ 15 ตุลาคม พ.ศ. 2479  โดยพระเจ้าวรวงศ์เธอ พระองค์เจ้าอาทิตย์ทิพอาภา ประธานคณะผู้สำเร็จราชการแทนพระองค์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ทรงประกอบพิธีเปิด
รายละเอียด > แนวคิดและลักษณะทางสถาปัตยกรรม

อนุสาวรีย์ได้รับการออกแบบโดยหลวงนฤมิตรเลขการ อาจารย์ประจำโรงเรียนนายร้อยพระจุลจอมเกล้า โดยออกแบบลักษณะเป็นเสา และสื่อถึงหลักทางการเมืองของรัฐบาล 5 ประการ คือ ชาติ ศาสนา พระมหากษัตริย์ กองทัพ และรัฐธรรมนูญ เสาของอนุสาวรีย์มีลักษณะคล้ายลูกปืน สื่อความหมายถึงกองทัพ ประดับกลีบบัว 8 ซ้อนขึ้นไป 2 ชั้น บนฐานรูปแปดเหลี่ยมซึ่งหมายถึงทิศทั้งแปดตามคติพราหมณ์ ฐานของอนุสาวรีย์มี 4 ทิศ มีบันไดวนรอบฐาน ส่วนบนสุดของเสาอนุสาวรีย์เป็นพานรัฐธรรมนูญซึ่งหมายถึง รัฐธรรมนูญ
ผนังของเสาแต่ละด้านของอนุสาวรีย์มีการจารึกและประดับในเรื่องราวที่ต่างกันไป โดยผนังด้านทิศตะวันตกหรือผนังที่อยู่ด้านหน้าของถนนพหลโยธินมีการจารึกรายนามของทหารและตำรวจ 17 นายที่เสียชีวิต ด้านทิศตะวันออกนั้นเป็นรูปแกะสลักของครอบครัวชาวนาคือ พ่อ แม่ และลูก  โดย ผู้ชายถือเคียวเกี่ยวข้าว ผู้หญิงถือรวงข้าว และเด็กถือเชือก ซึ่งสื่อถึงชาติและประชาชนในชาติ ด้านทิศเหนือเป็นรูปธรรมจักรซึ่งหมายถึงศาสนา และด้านทิศใต้เป็นแผ่นทองเหลืองจารึกโคลงสยามานุสติ ซึ่งเป็นโคลงพระราชนิพนธ์ในพระบาทสมเด็จพระมงกุฎเกล้าเจ้าอยู่หัว ซึ่งสื่อถึงพระมหากษัตริย์
รายละเอียด > ความหมาย

โดยมีการบรรจุอัฐิทหารและตำรวจที่เสียชีวิตในเหตุการณ์ดังกล่าวไว้ภายในรวม 17 นาย จึงมีชื่อเรียกอื่น ๆ ได้แก่ อนุสาวรีย์ 17 ทหารและตำรวจ อนุสาวรีย์หลักสี่ หรืออนุสาวรีย์หลวงอำนวยสงคราม มีการปรับปรุงพื้นที่บริเวณโดยรอบอนุสาวรีย์พิทักษ์รัฐธรรมนูญอยู่หลายครั้งโดยกรมทางหลวง เพื่อลดปัญหาการจราจรติดขัดโดยรอบอนุสาวรีย์ อาทิ การปรับภูมิทัศน์เป็นสี่แยกและการขุดอุโมงค์ลอดอนุสาวรีย์ และการก่อสร้างสะพานลอยด้านข้างอนุสาวรีย์เพื่อเชื่อมต่อถนนแจ้งวัฒนะกับถนนรามอินทรา ปัจจุบันบริเวณอนุสาวรีย์มีการก่อสร้างสถานีวัดพระศรีมหาธาตุของทั้งโครงการรถไฟฟ้าสายสีเขียว ส่วนต่อขยายหมอชิต - คูคต  และโครงการรถไฟฟ้าสายสีชมพู ช่วงแคราย-มีนบุรี ส่วนตัวอนุสาวรีย์นั้นถูกย้ายออกและไม่ทราบว่ามีการนำไปไว้ที่ใด
อนุสาวรีย์พิทักษ์รัฐธรรมนูญได้รับการออกแบบโดยหลวงนฤมิตรเลขการ อาจารย์ประจำโรงเรียนนายร้อยพระจุลจอมเกล้า โดยยึดหลักทางการเมืองของรัฐบาล 5 ประการ คือ ชาติ ศาสนา พระมหากษัตริย์ กองทัพ และรัฐธรรมนูญ การก่อสร้างแล้วเสร็จในปี พ.ศ. 2479 มีการทำพิธีเปิดในวันที่ 15 ตุลาคม ปีเดียวกัน โดยพระเจ้าวรวงศ์เธอ พระองค์เจ้าอาทิตย์ทิพอาภา ประธานคณะผู้สำเร็จราชการแทนพระองค์พระบาทสมเด็จพระเจ้าอยู่หัวอานันทมหิดล ทรงประกอบพิธีเปิด
อนุสาวรีย์พิทักษ์รัฐธรรมนูญ เคยใช้เป็นสถานที่เพื่อนัดชุมนุมทางการเมืองของกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) ในปี พ.ศ. 2553 นอกจากนี้ยังมีประเพณีตักบาตรวันขึ้นปีใหม่ ณ บริเวณอนุสาวรีย์แห่งนี้เป็นประจำทุกปี
ปรับปรุงภูมิทัศน์ และสูญหาย

การจราจรบริเวณโดยรอบอนุสาวรีย์มีความหนาแน่น จนกระทั่งในปี พ.ศ. 2536 กรมทางหลวงได้ปรับปรุงทางจราจรบริเวณอนุสาวรีย์โดยทุบพื้นที่โดยรอบเหลือเพียงแต่เสาอนุสาวรีย์ ทำเป็นสี่แยก ต่อมาได้ยกเลิกการใช้สี่แยกดังกล่าวเนื่องจากได้ขุดอุโมงค์ลอดอนุสาวรีย์แทน ในปี พ.ศ. 2553 กรมทางหลวงได้ดำเนินการก่อสร้างสะพานลอยในบริเวณวงเวียนหลักสี่ ซึ่งอาจส่งผลให้ต้องเคลื่อนย้ายตัวอนุสาวรีย์ออกไปจากบริเวณเดิม กลุ่มนักอนุรักษ์โบราณคดี และกลุ่มอนุรักษ์สิ่งแวดล้อม ตลอดจนชาวบ้านได้รวมตัวกันคัดค้านการเคลื่อนย้ายดังกล่าว หากทว่ากรมทางหลวงได้อ้างว่าได้พูดคุยกับกรมศิลปากรแล้ว แต่กรมศิลปากรปฏิเสธและไม่มีนโยบายที่จะเคลื่อนย้ายโบราณสถานที่ขึ้นทะเบียนแล้ว
ต่อมาวันที่ 27 ธันวาคม พ.ศ. 2561 ได้ย้ายอนุสาวรีย์พิทักษ์รัฐธรรมนูญไปไว้ที่ศูนย์ก่อสร้างหนองบอน กรุงเทพมหานคร แต่นายศักดิ์ชัย บุญมา ผู้อำนวยการสำนักการโยธา กรุงเทพมหานคร ได้ปฏิเสธว่า ไม่ได้นำไปไว้ที่ศูนย์ก่อสร้างหนองบอน และไม่ทราบว่าปัจจุบันตัวอนุสาวรีย์เก็บไว้ที่ใด
สถานที่สำคัญใกล้เคียง

วัดพระศรีมหาธาตุวรมหาวิหาร
โรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
มหาวิทยาลัยเกริก
มหาวิทยาลัยราชภัฏพระนคร
สถานีรถไฟฟ้าวัดพระศรีมหาธาตุ
สำนักงานเขตบางเขน
การประปานครหลวง สาขาบางเขน
การไฟฟ้านครหลวง เขตบางเขน
โรงเรียนไทยนิยมสงเคราะห์
โรงเรียนประชาภิบาล
กองพลทหารราบที่ 9

| กองพลทหารราบที่ 9 |
| --- | --- |
ประจำการ: 14 มกราคม พ.ศ. 2511
ประเทศ: ไทย
เหล่า:  กองทัพบกไทย
รูปแบบ: ทหารราบ
บทบาท: การรบผสมเหล่า
กำลังรบ: กองพล
ขึ้นกับ: กองทัพภาคที่ 1
กองบัญชาการ: ค่ายสุรสีห์ ตำบลลาดหญ้า อำเภอเมืองกาญจนบุรี จังหวัดกาญจนบุรี
สมญา: กองพลเสือดำ
สัญลักษณ์นำโชค: เสือดำ
ปฏิบัติการสำคัญ:  สงครามเย็น สงครามเวียดนาม การรุกตรุษญวน  Battle of Hat Dich  Operation Toan Thang I  Operation Toan Thang II  Operation Toan Thang III  การก่อการกำเริบคอมมิวนิสต์ในประเทศไทย  การก่อการกำเริบคอมมิวนิสต์ในประเทศมาเลเซีย  เหตุปะทะชายแดนไทย–เวียดนาม  สมรภูมิบ้านร่มเกล้า  วิกฤตการณ์การเมืองไทย กบฏ 26 มีนาคม พ.ศ. 2520  กบฏยังเติร์ก  รัฐประหารในประเทศไทย พ.ศ. 2534 พฤษภาทมิฬ  สงครามปราบปรามยาเสพติด ความขัดแย้งภายในพม่า (มนุษยธรรม/ต่อต้านยาเสพติด)  การปะทะตามแนวชายแดนพม่า พ.ศ. 2553–2554 (มนุษยธรรม)  วิกฤตการณ์ติมอร์ตะวันออก กองกำลังนานาชาติในติมอร์ตะวันออก  สงครามต่อต้านการก่อการร้าย สงครามอิรัก  ความไม่สงบในชายแดนภาคใต้ 
อิสริยาภรณ์:  เมอริโทเรียส ยูนิท คอมมันเดเชิน (ทหารบก)  แกลแลนทรี่ครอส ยูนิท ไซเทเชิน ประดับใบปาล์ม  ซิฟเวิลแอคเชิน ยูนิท ไซเทเชิน ประดับใบปาล์ม
ผู้บังคับบัญชา
ผู้บัญชาการปัจจุบัน: พลตรี อัษฎาวุธ ปันยารชุน
กองพลทหารราบที่ 9 หรือที่รู้จักในชื่อ กองพลเสือดำ (กองพลทหารอาสาสมัคร) เป็นกองพลทหารราบของกองทัพบกไทย ตั้งอยู่ที่ตำบลลาดหญ้า อำเภอเมืองกาญจนบุรี จังหวัดกาญจนบุรี ปัจจุบันเป็นส่วนหนึ่งของกองทัพภาคที่ 1
ตราสัญลักษณ์กองพลทหารอาสาสมัคร
ทหารจงอางศึกยิงปืน เอ็ม79 ใน ฟุ๊ก โถ เมื่อปี พ.ศ. 2510
กองพันทหารจงอางศึกใน ฟุ๊ก โถ
กองกำลังกองพลเสือดำบรรทุกทหารขึ้นรถบรรทุกขนาด 2 1/2 ตัน เคลื่อนตัวผ่านประตูอาคารผู้โดยสารของกองทัพบกสหรัฐที่ท่าเรือ Newport ขณะมุ่งหน้าไปยังแบร์แคท เมื่อวันที่ 22 กรกฎาคม 2511
ทหารไทยกำลังล้างตัวในสระเล็ก ๆ ในช่วงพักปฏิบัติการ Nhon Trac 19 ตุลาคม 2510
สารวัตรทหารหยุดการจราจรเพื่อให้รถบรรทุกขนาด 2 1/2 ตันที่บรรทุกสมาชิกกองกำลังกองพลเสือดำ ออกจากท่าเรือ Newport เพื่อมุ่งหน้าไปยังแบร์แคทเมื่อวันที่ 22 กรกฎาคม 2511
ประวัติ

หลังจากสงครามโลกครั้งที่สองสิ้นสุดลงในปี พ.ศ. 2488 เวียดนามประกาศว่าจะต่อสู้กับฝรั่งเศสเพื่อปลดปล่อยเวียดนาม อาณานิคมของฝรั่งเศสต้องต่อสู้เป็นเวลา 8 ปี จนกระทั่งฝรั่งเศสยอมรับความพ่ายแพ้และลงนามในการประชุมเจนีวา พ.ศ. 2497 ในเจนีวา เป็นผลให้เวียดนามถูกแบ่งออกเป็นสองส่วนคือเวียดนามเหนือและเวียดนามใต้ โดยมีเส้นขนานที่ 17 เป็นเส้นแบ่งเขตระหว่างเวียดนามทั้งสอง ภายใต้การนำของโฮจิมินห์ ผู้ซึ่งต้องการรวมเวียดนามให้เป็นหนึ่งเดียว เวียดนามเหนือสนับสนุนเวียดกงในขณะที่คุกคามและแทรกซึมเวียดนามใต้ รัฐบาลสหรัฐส่งทหารไปช่วยเหลือกองทัพเวียดนามใต้โดยร่วมมือกับออสเตรเลีย นิวซีแลนด์ ฟิลิปปินส์ เกาหลีใต้ และไทย โดยสเปนส่งหน่วยแพทย์มา เมื่อสงครามเวียดนามเริ่มต้นขึ้น รัฐบาลไทยได้อนุมัติหลักการส่งความช่วยเหลือทางทหารไปยังรัฐบาลสาธารณรัฐเวียดนาม จึงได้จัดตั้งกองกำลังเฉพาะกิจที่เรียกว่ากรมทหารอาสาสมัคร ซึ่งมีภารกิจในการต่อสู้และดำเนินโครงการปฏิบัติการเพื่อสังคมเพื่อช่วยเหลือเวียดนามใต้ ปฏิบัติการรบในเวียดนามมีชื่อเล่นว่า "คอบร้า" หรือ "จงอางศึก" เพื่อเดินหน้าเตรียมการจัดตั้งกองทหารอาสาสมัครหมุนเวียนภายใต้กองพลทหารอาสาสมัครกองทัพบกไทย
เมื่อวันที่ 9 มิถุนายน พ.ศ. 2514 กองทัพบกได้มีคำสั่งให้จัดตั้ง กองพลที่ 9 ขึ้นที่ตำบลลาดหญ้า อำเภอเมืองกาญจนบุรี จังหวัดกาญจนบุรี เนื่องในวโรกาสครบรอบปี 24 แห่งวันรัชดาภิเษกพระบาทสมเด็จพระเจ้าอยู่หัว รัชกาลที่ 9 เมื่อวันที่ 21 มิถุนายน พ.ศ. 2517 กองทัพบกจึงได้จัดตั้งกองพลทหารราบที่ 9 หรือเรียกอีกชื่อหนึ่งว่า “ค่ายกาญจนบุรี” หรือ “ค่ายสุรสีห์”
จากนั้นในวันที่ 16 กันยายน พ.ศ. 2525 กองทัพบกได้มีคำสั่งเปลี่ยนชื่อจาก กองพลที่ 9 เป็นกองพลทหารราบที่ 9 นับเป็นกองพลเดียวที่มีหน่วยในสังกัดอยู่ในที่ตั้งเดียวกันในเนื้อที่จำนวน 66,752 ไร่ (106.803 ตารางกิโลเมตร)
ประวัติ > สงครามเวียดนาม (พ.ศ. 2510 – 2515)

ดูเพิ่ม: ประเทศไทยในสงครามเวียดนาม
ในสมัยของ จอมพล ถนอม กิตติขจร มีบทบาทสำคัญในสงครามเวียดนาม ประเทศไทยเป็นประเทศที่ส่งกองกำลังภาคพื้นดินให้กับเวียดนามใต้มากที่สุดเป็นอันดับสาม รองจากสหรัฐอเมริกาและเกาหลีใต้
เนื่องจากอยู่ใกล้กับประเทศไทย ความขัดแย้งของเวียดนามจึงถูกเฝ้าติดตามอย่างใกล้ชิดโดยรัฐบาลไทย การมีส่วนร่วมของไทยไม่ได้กลายเป็นทางการจนกระทั่งสหรัฐอเมริกาเข้าร่วมอย่างเต็มที่เพื่อสนับสนุนเวียดนามใต้ในปี พ.ศ. 2506 รัฐบาลไทยจึงอนุญาตให้กองทัพอากาศสหรัฐเข้ามาในประเทศไทยเพื่อใช้ฐานทัพอากาศและฐานทัพเรือของไทย ในช่วงที่สงครามรุนแรงที่สุด มีทหารอเมริกันประจำการอยู่ในประเทศไทยเกือบ 50,000 นาย โดยส่วนใหญ่เป็นนักบิน
ในเดือนตุลาคม พ.ศ. 2510 กรมทหารอาสาสมัคร (จงอางศึก หรือ Queen's Cobras) ถูกส่งไปที่ค่ายแบร์แคทที่เบียนฮหว่า เพื่อต่อสู้เคียงข้างกับทหารอเมริกัน ออสเตรเลีย นิวซีแลนด์ และเวียดนามใต้ ในปี พ.ศ. 2511 กรมทหารอาสาสมัครไทยถูกแทนที่ด้วยกองพลทหารอาสาสมัครของกองทัพไทย (เสือดำ หรือ Black Panther) โดยทหารไทยประมาณ 40,000 นายประจำการในเวียดนามใต้ โดยมีทหารเสียชีวิตในการรบ 351 นาย และบาดเจ็บ 1,358 นาย กองกำลังภาคพื้นดินชุดสุดท้ายของไทยถอนตัวออกจากเวียดนามใต้เมื่อวันที่ 5 กุมภาพันธ์ พ.ศ. 2515
ประวัติ > ติมอร์ตะวันออก (พ.ศ. 2542 – 2545)

ดูเพิ่ม: กองกำลังเฉพาะกิจร่วม 972 ไทย/ติมอร์ตะวันออก
หลังจากวิกฤตการณ์ติมอร์ตะวันออก ประเทศไทยและประเทศอื่น ๆ อีก 28 ประเทศได้ส่งกำลังทหารเข้ากองกำลังนานาชาติในติมอร์ตะวันออก หรือ อินเตอร์เฟต นอกจากนี้ ประเทศไทยยังได้ส่งผู้บัญชาการกองกำลัง คือ พลโท วินัย ภัททิยกุล อีกด้วย กองกำลังนี้ประจำการอยู่ที่ดิลีและประจำการตั้งแต่วันที่ 25 ตุลาคม พ.ศ. 2542 ถึงวันที่ 20 พฤษภาคม พ.ศ. 2545
ประวัติ > สงครามอิรัก (พ.ศ. 2546 – 2547)

ดูเพิ่ม: กองกำลังเฉพาะกิจปฏิบัติการเพื่อมนุษยธรรม 976 ไทย/อิรัก
หลังจากที่สหรัฐบุกอิรักสำเร็จ ประเทศไทยได้ส่งกำลังทหารที่ไม่ใช่หน่วยรบ 423 นายในเดือนสิงหาคม พ.ศ. 2546 เพื่อสร้างชาติและให้ความช่วยเหลือทางการแพทย์ในอิรักหลังยุคซัดดัม กองทัพบกของไทยถูกโจมตีในเหตุระเบิดกัรบะลาอ์ พ.ศ. 2546 ซึ่งทำให้ทหารเสียชีวิต 2 นายและบาดเจ็บอีก 5 นาย อย่างไรก็ตาม ภารกิจของไทยในอิรักถือว่าประสบความสำเร็จโดยรวม และประเทศไทยได้ถอนกำลังทหารในเดือนสิงหาคม พ.ศ. 2547 ภารกิจนี้ถือเป็นเหตุผลหลักที่สหรัฐตัดสินใจกำหนดให้ไทยเป็นพันธมิตรหลักนอกเนโทที่สำคัญในปี พ.ศ. 2546
การปฏิบัติการ

พ.ศ. 2511 – 2513 : ภารกิจรบในเวียดนามใต้ในนามกองพลทหารอาสาสมัคร เป็นส่วนหนึ่งของสงครามเวียดนาม
พ.ศ. 2515 – 2516 : ปฏิบัติการต่อต้านคอมมิวนิสต์ในพื้นที่จังหวัดพิษณุโลก, เลย, เพชรบูรณ์ การปฏิบัติการยุทธการสามชัย (พ.ศ. 2515) เป็นส่วนหนึ่งของการก่อการกำเริบคอมมิวนิสต์ในประเทศไทย
พ.ศ. 2516 – 2517 : ปฏิบัติการต่อต้านคอมมิวนิสต์ในพื้นที่จังหวัดเชียงราย, พะเยา, น่าน เป็นส่วนหนึ่งของการก่อการกำเริบคอมมิวนิสต์ในประเทศไทย
พ.ศ. 2517 – 2524 : ปฏิบัติการต่อต้านคอมมิวนิสต์ในพื้นที่จังหวัดพิษณุโลก, เลย, เพชรบูรณ์ เป็นส่วนหนึ่งของการก่อการกำเริบคอมมิวนิสต์ในประเทศไทย
พ.ศ. 2524 – 2525 : ภารกิจป้องกันชายแดนด้านตะวันออกของกองทัพภาคที่ 1 จังหวัดประจวบคีรีขันธ์
พ.ศ. 2526 – 2527 : ความพยายามยุติการก่อความไม่สงบนำไปสู่การประกาศนิรโทษกรรมเมื่อวันที่ 23 เมษายน พ.ศ. 2523 เมื่อนายกรัฐมนตรี พล.อ. เปรม ติณสูลานนท์ ลงนามคำสั่งที่ 66/2523 เนื่องจากให้การนิรโทษกรรมแก่ผู้แปรพักตร์และส่งเสริมการมีส่วนร่วมทางการเมืองและกระบวนการทางประชาธิปไตย ในปี พ.ศ. 2526 การก่อความไม่สงบได้ยุติลง เป็นส่วนหนึ่งของการก่อการกำเริบคอมมิวนิสต์ในประเทศไทย
พ.ศ. 2531 : ที่อำเภอสังขละบุรี ต่อต้านการรุกล้ำอำนาจอธิปไตยจากการลักลอบล่าสัตว์ ที่เมืองพะย่าโต้นซู
พ.ศ. 2532 – 2542 : ที่เกาหลีใต้ หน่วยแยกของกองทัพบกไทยในกองบัญชาการสหประชาชาติ
พ.ศ. 2538 – ปัจจุบัน : พิทักษ์ชายแดนตะวันตก จังหวัดกาญจนบุรี ถึง จังหวัดประจวบคีรีขันธ์
พ.ศ. 2542 : ปฏิบัติการด้านมนุษยธรรมในติมอร์ตะวันออก ส่วนหนึ่งของกองกำลังนานาชาติในติมอร์ตะวันออกในวิกฤตการณ์ติมอร์ตะวันออก พ.ศ. 2542
พ.ศ. 2546 : ปฏิบัติการด้านมนุษยธรรมในอิรัก กองกำลังเฉพาะกิจปฏิบัติการเพื่อมนุษยธรรม 976 ไทย/อิรัก ส่วนหนึ่งของกองกำลังหลายชาติ – อิรักในสงครามอิรัก
พ.ศ. 2547 – ปัจจุบัน : เผชิญกับความไม่สงบในชายแดนภาคใต้ของประเทศไทย
หน่วยขึ้นตรง

กองพลทหารราบที่ 9 ตั้งกองบังคับการอยู่ที่ค่ายสุรสีห์ ตำบลลาดหญ้า อำเภอเมืองกาญจนบุรี จังหวัดกาญจนบุรี และทุกหน่วยขึ้นตรงนั้งมีที่ตั้งกองบังคับการอยู่ภายในที่ตั้งเดียวกันกับกองพล คือค่ายสุรสีห์
กองพันทหารราบที่ 9
กองพันทหารราบที่ 1 กองพันทหารราบที่ 9
กองพันทหารราบที่ 2 กองพันทหารราบที่ 9
กองพันทหารราบที่ 3 กองพันทหารราบที่ 9
กองพันทหารราบที่ 19
กองพันทหารราบที่ 1 กองพันทหารราบที่ 19
กองพันทหารราบที่ 2 กองพันทหารราบที่ 19
กองพันทหารราบที่ 3 กองพันทหารราบที่ 19 (กำหนดให้เป็นหน่วยพร้อมรบเคลื่อนที่เร็วของกองทัพภาคที่ 1)
กองพันทหารราบที่ 29
กองพันทหารราบที่ 1 กองพันทหารราบที่ 29
กองพันทหารราบที่ 2 กองพันทหารราบที่ 29
กองพันทหารราบที่ 3 กองพันทหารราบที่ 29
กรมทหารปืนใหญ่ที่ 9
กองพันทหารปืนใหญ่ที่ 9 กรมทหารปืนใหญ่ที่ 9
กองพันทหารปืนใหญ่ที่ 19 กรมทหารปืนใหญ่ที่ 9
กองพันทหารปืนใหญ่ที่ 109 กรมทหารปืนใหญ่ที่ 9
กรมสนับสนุน
กองพันทหารขนส่ง กรมสนับสนุน กองพลทหารราบที่ 9
กองพันซ่อมบำรุง กรมสนับสนุน กองพลทหารราบที่ 9
กองพันเสนารักษ์ กรมสนับสนุน กองพลทหารราบที่ 9
กองพันทหารม้าที่ 19 กองพลทหารราบที่ 9
กองพันทหารช่างที่ 9 กองพลทหารราบที่ 9
กองพันทหารสื่อสารที่ 9 กองพลทหารราบที่ 9
กองร้อยลาดตระเวนระยะไกลที่ 9 กองพลทหารราบที่ 9
กองร้อยทหารสารวัตร กองพลทหารราบที่ 9
กองร้อยบิน กองพลทหารราบที่ 9
กรมทหารพรานที่ 14
มณฑลทหารบกที่ 17
โรงพยาบาลค่ายสุรสีห์
เครื่องอิสริยาภรณ์

| ชื่อเครื่องอิสริยาภรณ์ | แพรแถบย่อ | ริ้วธงการทัพ | ปักอักษร |
| --- | --- | --- | --- |
| เมอริโทเรียส ยูนิท คอมมันเดเชิน (ทหารบก) |  |  | VIETNAM 1968–1969 |
| แกลแลนทรี่ครอส ยูนิท ไซเทเชิน |  |  | HÀNH QUÂN LỘC AN LONG THÀNH 1969 |
| ซิฟเวิลแอคเชิน ยูนิท ไซเทเชิน |  |  | DÂN SỰ VỤ 1968–1969 |
ดูเพิ่ม

ประเทศไทยในสงครามเวียดนาม
กองกำลังเฉพาะกิจปฏิบัติการเพื่อมนุษยธรรม 976 ไทย/อิรัก
กองพลที่ 1 รักษาพระองค์
กองพลทหารราบที่ 2 รักษาพระองค์
กองพลทหารราบที่ 4
กองพลทหารราบที่ 5
กองพลทหารราบที่ 7
กองพลทหารราบที่ 15
ทหารรักษาพระองค์
พิธีถวายสัตย์ปฏิญาณตนและสวนสนามของทหารรักษาพระองค์
พระเจ้าวรวงศ์เธอ พระองค์เจ้าสุทธวิไลยลักษณา

| พระเจ้าวรวงศ์เธอ พระองค์เจ้าสุทธวิไลยลักษณา |
| --- | --- |
พระเจ้าวรวงศ์เธอ ชั้น 4 พระองค์เจ้าชั้นโท

ประสูติ: 9 มิถุนายน พ.ศ. 2425
สิ้นพระชนม์: 1 มิถุนายน พ.ศ. 2467 (41 ปี)
ราชสกุล: จักรพันธุ์
ราชวงศ์: จักรี
พระบิดา: สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์
พระมารดา: หม่อมราชวงศ์สว่าง จักรพันธุ์
พระเจ้าวรวงศ์เธอ พระองค์เจ้าสุทธวิไลยลักษณา (9 มิถุนายน พ.ศ. 2425 – 1 มิถุนายน พ.ศ. 2467) มีพระนามลำลองว่า "พระองค์หญิงกลาง" เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ มีพระยศเมื่อประสูติเป็น “หม่อมเจ้า” ต่อมา พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาเป็น “พระวรวงศ์เธอ พระองค์เจ้า” เมื่อวันที่ 26 พฤศจิกายน พ.ศ. 2436 และได้ทรงพระกรุณาโปรดเกล้าฯ สถาปนาเป็น “พระเจ้าวรวงศ์เธอ พระองค์เจ้า”  เมื่อวันที่ 12 เมษายน พ.ศ. 2443
พระประวัติ

พระองค์เป็นที่โปรดปรานของพระบาทสมเด็จพระจุลจอมเกล้าเจ้าอยู่หัว โดยมีพระราชประสงค์ให้อภิเษกสมรสกับ สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ได้เคยพระราชทานพระราชปรารภไว้ว่า "จะเลี้ยงหญิงกลางให้เป็นควีน" และได้ทรงขอพระเจ้าวรวงศ์เธอ พระองค์เจ้าสุทธวิไลยลักษณา มาเลี้ยงดูใกล้ชิดพระองค์ ในพระอภิบาลของพระอรรคชายาเธอ พระองค์เจ้าสายสวลีภิรมย์ และทรงพระกรุณาโปรดเกล้าฯ ให้เข้าเฝ้าสมเด็จพระศรีพัชรินทราบรมราชินีนาถ อยู่เสมอ
เมื่อสมเด็จพระเจ้าลูกยาเธอ เจ้าฟ้ายุคลทิฆัมพร เสด็จกลับหลังจบการศึกษาที่ประเทศอังกฤษ ได้ทรงพบกับพระเจ้าวรวงศ์เธอ พระองค์เจ้าสุทธวิไลยลักษณา และทรงพอพระทัยกันและกัน พระบาทสมเด็จพระมงกุฎเกล้าเจ้าอยู่หัวจึงไม่อภิเษกสมรสกับพระองค์เจ้าสุทธวิไลยลักษณา ตามพระราชปณิธานของสมเด็จพระบรมชนกนาถ
พระเจ้าวรวงศ์เธอ พระองค์เจ้าสุทธวิไลยลักษณา สิ้นพระชนม์เมื่อวันที่ 1 มิถุนายน พ.ศ. 2467 สิริพระชันษา 41 ปี
เครื่องราชอิสริยาภรณ์

พ.ศ. 2444 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. 2448 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
โดโจ ซิตี้

| --- | --- |
อุตสาหกรรม: สื่อ ดนตรี การบันเทิง
รูปแบบ: ค่ายเพลง
ก่อตั้ง: พ.ศ. 2541
ผู้ก่อตั้ง: สมเกียรติ อริยะชัยพาณิชย์
เลิกกิจการ: พ.ศ. 2547
สำนักงานใหญ่: กรุงเทพ, ประเทศไทย
ผลิตภัณฑ์: สื่อเพลงดนตรี
เจ้าของ: เบเกอรี่มิวสิค
บริษัทแม่: เบเกอรี่มิวสิค โซนี่ มิวสิก
บริษัทในเครือ: แคตช์ (Katch)
โดโจ ซิตี้ หรือ โดโจ ซิตี้ คอร์ป. (อังกฤษ: Dojo City Corp.) เป็นค่ายเพลงในเครือเบเกอรี่มิวสิค ทำเพลงสำหรับผู้ฟังในตลาดกลุ่มวัยรุ่นตอนต้น เป็นเพลงแนวป็อป ค่ายเพลงโดโจ ซิตี้ ผลิตเพลงมากกว่า 80 เพลง จาก 6 ศิลปิน ทั้ง นีซ, ไทรอัมส์คิงดอม, เอช, ออย ช็อคกิ้งพิ้งค์ และ Mr.Sister  มีเพลงดังอาทิ "ความลับ", "ผ้าเช็ดหน้า", "ไปพัก", "บีบมือ", "ไม่รู้", "สุดสัปดาห์", "ต่อให้ใครไม่รัก" และ "อาม่าดุ"
ประวัติ

โดโจ ซิตี้ ก่อตั้งโดยทีมงานจากเบเกอรี่มิวสิค เพื่อสร้างคอนเท็นต์เพลงที่เป็นธุรกิจสืบเนื่องมาจากนิตยสาร แคตช์ (Katch)
จุดเริ่มต้นนั้น เกิดขึ้นจากการที่สามศิลปินซึ่งเป็นผู้บริหารของเบเกอรี่มิวสิคคือ สุกี้ - กมล สุโกศล, บอย โกสิยพงษ์, และสมเกียรติ อริยะชัยพาณิชย์ ได้มองเห็นว่าสิ่งหนึ่งที่ยังขาดหายไปในตลาดเพลงของเมืองไทยนั้น คือเพลงสำหรับกลุ่มวัยรุ่นตอนต้นหรือที่เรียกกันว่ากลุ่ม Pre-Teen และ Early-Teenage นั่นเอง จึงเกิดความคิดที่อยากจะทำเพลงสำหรับกลุ่มคนฟังกลุ่มนี้ เพื่อให้พวกเค้าได้มีเพลงที่เป็นของพวกเค้า มีแนวเพลง ดนตรี และโดยเฉพาะเนื้อหาของเพลงที่ตรงกับวัยรุ่น  จึงได้ตกลงกันเปิดค่ายเพลงโดโจ ซิตี้ ขึ้นเมื่อประมาณปี พ.ศ. 2541 โดยเริ่มจากการรวบรวมทีมงาน เช่น นักแต่งเพลง, Arrangers, Producers, Creative เป็นต้น โดยทีมนักแต่งเพลงใช้ชื่อว่า Team Darling ประกอบด้วย บอย โกสิยพงษ์, ปิยะ ศาสตรวาหา, ตรัย ภูมิรัตน, มณเฑียร แก้วกำเนิด, นภ พรชำนิ, จักรธร ขจรไชยกูล และ ไพรัช นรินทรางกูร สำหรับชื่อ โดโจ ซิตี้ นั้นมาจากชื่อนี้มาจากร้านอาหารโปรดของสุกี้ ที่ตั้งอยู่บนถนนเซนต์มาร์กในนครนิวยอร์ก สหรัฐอเมริกา
โดโจ ซิตี้มีศิลปินในสังกัด 11 คน แบ่งเป็น 4 กลุ่ม และ 2 ศิลปินเดี่ยว คือ นีซ คู่ดูโอ สองสาวคือ คิท กับ กิ ซึ่งเป็นศิลปินเบอร์แรกของโดโจ ซิตี้ จากนั้นคือคู่นักร้องสาวที่ประสบความสำเร็จที่สุดนั่นคือ โบ กับ จอยซ์ ในนาม ไทรอัมส์คิงดอม ศิลปินกลุ่มที่สามคือ วงผู้หญิง 3 คน ชื่อ  เอช จากนั้น โดโจ ซิตี้ก็ได้มีโอกาสต้อนรับศิลปินเดี่ยวคนแรกคือ คริสติน ซึ่งย้ายมาจากเบเกอรี่มิวสิค และศิลปินเดี่ยวคนที่สอง คือ ออย วรรณศิริ และน้องสุดท้องของครอบครัว นั่นคือ สองสาวน้อย พิงค์ กับ ปุ๋ย ที่รักการร้องเพลงและเต้นรำเป็นชีวิตจิตใจ
รูปแบบ

รูปแบบของงานจาก Dojo City นั้นจะมีจุดเด่นที่ชัดเจน และถือว่าแตกต่างจากที่อื่นๆ ในขณะนั้นอย่างมากคือ
รูปแบบของดนตรีของ Dojo นั้นจะให้ความสำคัญกับ Arrangement อย่างมาก เพลงจาก Dojo จะต้องเป็นเพลง Pop ที่มี Melody ที่ไพเราะ และมีสไตล์ที่ทันสมัย โดยเฉพาะ Sound ดนตรีในเพลงของ        Dojo นั้นแปลก แตกต่าง และหลากหลาย ในขณะที่ตลาดเพลงในขณะนั้นเป็น Pop-Rock เหมือน ๆ กันเกือบทั้งหมด
เนื้อหาของเพลงจาก Dojo นั้นจะเป็นเรื่องความรักในทางบวก เป็นการมองความรักในมุมที่สวยงาม ซึ่งเหมาะกับกลุ่มคนฟังของ Dojo City ซึ่งเป็นวัยที่เริ่มต้นรู้จักกับความรัก ในขณะที่เพลงไทยส่วนใหญ่ ในขณะนั้นจะมีเนื้อหาเกี่ยวกับความรักในทางลบ เช่นการหลอกลวง หรือโทษกันไปโทษกันมา เป็นต้น
สำหรับศิลปินของ Dojo City นั้น จะมี Image ที่เป็นตัวเองที่สุด และ Producer และ Creative จะวาง Concept ตามบุคลิกของศิลปินแต่ละคน โดยจะไม่มีการปรุงแต่งหรือเปลี่ยนบุคลิกใด ๆ ทั้งสิ้น
ศิลปินในสังกัด

| ศิลปิน |
| --- | --- | --- | --- | --- | --- | --- | --- | --- |

| ชื่อศิลปิน | จำนวนสมาชิก | ชื่อสมาชิก |  |  |  |  |  |  |
| นีซ  Niece | 2 |  อาภัสณี ศิริรัตน์อัสดร (คิท)  กิรตรา พรหมสาขา ณ สกลนคร (กิ) |  |  |  |  |  |  |
| ไทรอัมส์คิงดอม  Triumphs Kingdom | 2 |  สุรัตนาวี สุวิพร (โบ)  พรพรรณ รัตนเมธานนท์ (จอยซ์) |  |  |  |  |  |  |
| เอช  H | 3 |  มณฑิราภา รัตตะกุญชร (แอนนี่)  กุศลิน โควหกุล (กิ๊ฟท์)  พลอย หอวัง (พลอย) |  |  |  |  |  |  |
| คริสติน  Kristin | ศิลปินเดี่ยว |  คริสติน มารี นีเวล (คริสติน) |  |  |  |  |  |  |
| ออย ช็อคกิ้งพิ้งค์  Oil Shocking Pink | ศิลปินเดี่ยว |  วันศิริ โภคกุลกานนท์ (ออย) |  |  |  |  |  |  |
| มิสเตอร์ซิสเตอร์  Mr.Sister | 2 |  พรเพ็ชร ธรรมะรัตน์ธนดี (พิ้งค์)  อังคณา สุระเรืองชัย (ปุ๋ย) |  |  |  |  |  |  |
| เลดี้ส์ มาเฟีย  [ | 2 |  อรกัญญา ทองเปล่งศรี (จ๊อยซ์)  เพชรพัณณี สัมภวคุปต์ (พริบพรี) |  |  |  |  |  |  |
(จ๊อยซ์ กับ พริบพรี ย้ายค่าย)
ช่วง เชวงศักดิ์สงคราม

| พันเอกช่วง เชวงศักดิ์สงครามป> ช. ป.ม. |
| --- | --- |


รองนายกรัฐมนตรี
ดำรงตำแหน่ง 14 กันยายน พ.ศ. 2486 – 24 กรกฎาคม พ.ศ. 2487
นายกรัฐมนตรี: จอมพล ป. พิบูลสงคราม
ก่อนหน้า: สถาปนาตำแหน่ง
ถัดไป: พลตำรวจเอก อดุล อดุลเดชจรัส
รัฐมนตรีว่าการกระทรวงมหาดไทย
ดำรงตำแหน่ง 22 สิงหาคม พ.ศ. 2484 – 7 มีนาคม พ.ศ. 2485
นายกรัฐมนตรี: จอมพล ป. พิบูลสงคราม
ก่อนหน้า: จอมพล ป. พิบูลสงคราม
ถัดไป: พลเอก มังกร พรหมโยธี
ดำรงตำแหน่ง 24 มีนาคม พ.ศ. 2489 – 30 พฤษภาคม พ.ศ. 2490
นายกรัฐมนตรี: ปรีดี พนมยงค์ พลเรือตรี ถวัลย์ ธำรงนาวาสวัสดิ์
ก่อนหน้า: พระยาศรีเสนา(ศรีเสนา สมบัติศิริ)
ถัดไป: พระยาสุนทรพิพิธ(เชย สุนทรพิพิธ)
รัฐมนตรีว่าการกระทรวงสาธารณสุข
ดำรงตำแหน่ง 7 มีนาคม พ.ศ. 2485 – 1 สิงหาคม พ.ศ. 2487
นายกรัฐมนตรี: จอมพล ป. พิบูลสงคราม
ก่อนหน้า: สถาปนาตำแหน่ง
ถัดไป: เจ้าพระยาศรีธรรมาธิเบศ(จิตร ณ สงขลา)
รัฐมนตรีว่าการกระทรวงเกษตราธิการ
ดำรงตำแหน่ง 30 พฤษภาคม พ.ศ. 2490 – 8 พฤศจิกายน พ.ศ. 2490
นายกรัฐมนตรี: พลเรือตรี ถวัลย์ ธำรงนาวาสวัสดิ์
ก่อนหน้า: จรูญ สืบแสง
ถัดไป: ควง อภัยวงศ์
 
ข้อมูลส่วนบุคคล
เกิด: 10 มีนาคม พ.ศ. 2443 เมืองนครนายก ประเทศสยาม
เสียชีวิต: 9 มีนาคม พ.ศ. 2505 (61 ปี) จังหวัดพระนคร ประเทศไทย
คู่สมรส: มาลัย เชวงศักดิ์สงคราม ประหยัด เชวงศักดิ์สงคราม

พันเอก ช่วง เชวงศักดิ์สงคราม หรือ หลวงเชวงศักดิ์สงคราม (10 มีนาคม พ.ศ. 2443 - 9 มีนาคม พ.ศ. 2505) นามเดิม ช่วง ขวัญเชิด อดีตรองนายกรัฐมนตรี รัฐมนตรีว่าการกระทรวงมหาดไทย รัฐมนตรีว่าการกระทรวงสาธารณสุข และรัฐมนตรีว่าการกระทรวงเกษตราธิการ
ประวัติ

พันเอก ช่วง เชวงศักดิ์สงคราม เกิดเมื่อวันเสาร์ที่ 10 มีนาคม พ.ศ. 2443 (นับแบบใหม่) เป็นบุตรของบุญรอด เชวงศักดิ์สงคราม กับ ทับทิม เชวงศักดิ์สงคราม
การศึกษา

เมื่อโตได้เข้าเรียนที่โรงเรียนนครพิทยาคม ย้ายที่อยู่และเรียนที่จังหวัดชลบุรี เข้าเรียนชั้นประถม 2 ที่โรงเรียนวัดต้นสน แล้วย้ายไปโรงเรียนอุดมพิทยากร (วัดกำแพง) ที่จังหวัดฉะเชิงเทรา เรียนชั้นประถม 3 ที่โรงเรียนวัดเมือง ขณะนั้นรัฐบาลได้ตั้งโรงเรียนสามัญประจำมณฑลขึ้นและจัดให้มีการปรับเทียบความรู้นักเรียนประถมเป็นมัธยมทั้งหมด เมื่อเรียนจบชั้นประถมศึกษาปีที่ 3 ช่วงจึงได้รับการปรับวุฒิเข้าศึกษาต่อชั้นมัธยมศึกษาปีที่ 4 ในโรงเรียนเบญจมราชูทิศ ซึ่งเป็นโรงเรียนชายประจำจังหวัดฉะเชิงเทราต่อในทันที ต่อมาได้เข้าศึกษาต่อชั้นมัธยมปีที่ 6 ที่โรงเรียนสวนกุหลาบวิทยาลัย และเลือกที่จะเป็นทหาร จึงสอบแข่งขันเข้าศึกษาในโรงเรียนนายร้อยพระจุลจอมเกล้า